Zhantas/Cleaned-Kyrgyz_Wikipedia huggingface dataset:
Полтава

thumb|Полтава.
Полтава - Украинадагы шаар. Полтава областынын административдик борбору. Өлкөнүн түндүк-чыгышында, Вороскла дарыясынын боюнда жайгашкан. Калкы 287 миң (2024). Жолдор тоому. «Полтава автоагрегат заводу» ААК, «КБ Аэрокоптёр аспаптар» ЖЧК (жеңил вертолёттор жана өтө жеңил самолёттор чыгарылат), газ разряддуу лампалар, турбомехника, жасалма алмаз өндүрүү, алмаздуу аспаптар, медицина айнектерин, фарфор чыгаруучу заводдор, жеңил (кебез-кездеме, трикотаж, бут-кийим ж. б.), тамак-аш өнөр жай ишканалары, музыкалык аспаптар фабрикасы ж. б. иштейт. Он эки жогорку окуу жай, колледждер, техникумдар, 2 театр, 6 музей (анын ичинде «Полтава салгылашуу талаасы» музей-коругу, сүрөт, В. Г. Короленконун, И. П. Котляревскийдин адабий-мемориалдык), Полтава катакомбасы бар.

Орус жыл баяндарында 1174-жылдан «Лтава» деген ат менен (1430-жылга чейин ушундай аталган) белгилүү. 1569-жылдан Польшанын, 1654-жылдан Россиянын курамында болгон. 1709-жылы апрель–июндагы Түндүк согушта полковник A. С. Келендин командачылыгы астында Карл XII жетектеген швед армиясынын курчоосуна Полтава гарнизон катары туруштук берген. Собор монастры менен (17–18-кылым), классицизм стилиндеги борбор ансамбли (19-кылымдын башы), Полтава салгылашуусуна (1709) арналып тургузулган «Даңк» монументи (1811), храмдар, чиркөөлөр ж. б. сакталган. 

 Колдонулган адабияттар 

 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117-9

Категория:Украина шаарлары
Категория:СССР
Луганск

Луганск (1935–58 жана 1970–90-ж. Ворошиловград) – Украинадагы шаар. Луганск облусунун административдик борбору. Лугань жана Ольха дарыясынын кошулган жеринде жайгашкан. Калкы 434,8 миң (2010). Темир жол тоому. Донбасстын машина куруу өнөр жайынын ири борбору (заводдору: «Луганский теплостроительный завод», «Динамо», «Углеприбор», щелочтуу аккумулятор жана башка ). Куур чыгаруучу завод, жеңил (нооту комбинаты, трикотаж, бут кийим, тигүү), жыгач иштетүүчү, химия, фармацевтика, тамак-аш–татымал, курулуш материалдар өнөр жай ишканалары иштейт. Төрт ЖОЖ, 3 театр, музейлер (анын ичинде край таануу, сүрөтчү В. И. Далдын) бар. Шаар 1795-ж. негизделген.

 Колдонулган адабияттар 
 “Кыргызстан”. Улуттук энциклопедия: 5-том. Башкы ред. Асанов Ү. А., Б.: "Кыргыз энциклопедиясы" башкы редакциясы, 2014. ISBN 978—9967—14-111-7

Категория:Украина шаарлары
Категория:СССР
"Ала-Тоо" Эл аралык университети

"Ала-Тоо" Эл аралык университети (АЭУ)http://alatoo.edu.kg/file?fl=file_%C3%90%C2%A3%C3%91%C2%81%C3%91%C2%82%C3%90%C2%B0%C3%90%C2%B2%20%C3%90%C2%9C%C3%90%C2%A3%C3%90%C2%90_7477893612429428860.PDF ― Кыргызстандагы университет.
 "Ала-Тоо" Эл аралык университети Ала-Тоо Эл аралык УниверситетиЖалпы маалыматЭл аралык аталышы: Ala-Too International UniversityДевиз Түптөлгөн жылы: 1996-жылыТиби: ЖекеРектор: Жакшылыков ЖылдызбекСтуденттер: Чет элдик студенттер: Бакалавриат: Окутуучулар: Жайгашкан жери: БишкекДареги: Максим Горький көч. 1/8 Туңгуч мкр.Website International Alatoo University 
thumb|300px|right|Башкы кампус
Ала-Тоо Эл аралык университети 1996-жылы "Себат" билим берүү мекемеси менен Кыргыз Республикасынын Илим, билим жана маданият министрлигинин ортосундагы келишимге ылайык негизделип, 1997-98 окуу жылында лицензия алып таалим-тарбия иштерин баштаган. Бул окуу жайга абитуриенттер Ала-Тоо университетинин Студенттерди тандоо жана жайгаштыруу борбору тарабынан уюштурулган сыноонун жыйынтыгы менен кабыл алынат. Учурда университетте 3 факультет жана аларга караштуу 15 бөлүм бар. Таалим-тарбия иштери 4 тилде жүргүзүлөт. 

 Факультеттер 
1. Жаңы технологиялар факультети
 Компьютердик инженерия бөлүмү
 Колдонуучу математика жана информатика бөлүмү
 Электроника жана микроэлектроника бөлүмү
 Инженер-менеджер бөлүмү

2. Экономика жана башкаруу билимдери факультети
 Менеджмент бөлүмү
 Финансы жана кредит
 Экономика бөлүмү
 Эларалык мамилелер бөлүмү
 
3. Коомдук жана гуманитардык илимдер факультети 
 Англис тили жана адабияты бөлүмү
 Кыргыз тили жана адабияты бөлүмү
 Түркология бөлүмү
 Синхрондук котормо бөлүмү
 Кытай тили жана адабияты бөлүмү 
 Педагогикалык психология бөлүмү
 Социалдык жана техникалык мүмкүнчүлүктөр 
 Компьютердик лабораториялар
 Китепкана
 Спорт комплекси
 Ашкана жана буфеттер
 Кыздар жана эркек балдар үчүн комфортабелдүү жатаканалар
 Заманбап техника менен жабдылган имараттар жана аудиториялар
 Социалдык-маданий иш-чаралар
 Эл аралык конференциялар
 Жыл сайын студенттик конференциялар
 Саясатчы, окумуштуулар жана белгилүү инсандар тарабынан өткөрүлүүчү конференцияларга катышуу мүмкүнчүлүгү
 Спорттук жарыштар
 Университеттин шаңдуу КВН командасы
 Студенттик концерттер
 Карьера күндөрү
 Студенттик клубдар
 Кино клубу
 Театр клубу
 Веб дизайн клубУ
 Компьютердик программаларда такшалуу клубу
 Спорттук клубдар (футбол, баскетбол, теннис ж.б.)
Студенттер тарабынан уюштурулган КФС, V-Кору (V-Fund) аттуу кайрымдуулук жана өнүгүү фонддору ж.б. көптөгөн студенттик клубдарга катышуу менен жеке таланттарды өнүктүрүү мүмкүнчүлүгү.
 Тышкы байланыштар 
Университет чет өлкөлөрдөгү университеттер жана илимий борборлор менен да тыгыз байланышта. АКШдагы Миссисипи Университети, Трой университети, Жексон Стейт университеттеринен сырткары Түндүк Кипрдеки Чыгыш Акдеңиз университети, Эларалык Кипр университети, Швецариядагы Цюрих техникалык университети жана Түркиядагы Кожаели университети менен орток проектилерди иштеп, жеткиликтүү таалим-тарбия берүү үчүн ар тараптуу кызматташып келет.

 Булактар 

 Тышкы шилтемелер 
"Ала-Тоо" Эл аралык университетинин расмий сайты 

Категория:Бишкектин университеттери
Табу Хэцзу, элчи

Табу Хэцзу, Тапу Алп Сол – Эне-Сайдагы кыргыз каганынын 9-кылымдын ортосундагы элчиси.

 Кыскача таржымакал 
842-ж. кытайдын Тан сулалесинин императоруна жиберген элчиси, кыргыз кол башчыларынын бири Алп Сол, Табу Хэцзу, Тапу.

840-ж. кыргыз каганынын Уйгур мамлекетине жасаган чоң казатында анын колунун сол канатын жетектеген жана Улуу Кыргыз дөөлөтүн негиздөөгө зор салым кошкон. 

843-ж. март айында Кытайдын Тан династиясынын императоруна элчи катары барган. 

Кытай жыл баяндарында: «841-ж. такка олтурган император Вуцзун алыскы кыргыз каганынан келген элчиге абдан ыраазы болуп, Бо-Хайдан келген элчиден жогору, төргө олтургузду» – деп баяндалат. 

Кыргыз каганынын аскер башчысы, ишенимдүү элчи Кытайдан жеңилген уйгурлардын тагдыры жөнүндөгү саясий иштерден сырткары, соода-экономикалык карым-катнашты кайра жандандыруу үчүн барган. 

Буга жооп катары кытай императору өзүнүн элчилерин бир нече ирет кыргыздарга жөнөткөн. 

Орто кылымдардагы Эне-Сай Кыргыз каганаты Кытай, Тибет мамлекеттери, Түрк, Карлук, Түргөш каганаттары жана башка мамлекеттер менен дипломатиялык жана соода-чарбалык алакаларды жүргүзүп турган. 

 Ысымынын чечмелениши 
Анын кытай иероглифтери менен “Табу-Хецзу” түрүндө берилген ысымын “Тапу Алп Сол” деп окуу керек деген сунушту кыргызстандык чыгыш таануучу, синолог Галина Павловна Супруненко айткан.

 Адабият тизмеси 
 Бейше Урстанбеков, Тынчтыкбек Чороев. Кыргыз тарыхы: Кыскача энциклопедиялык сөздүк. Фрунзе, Кыргыз Совет Энциклопедиясынын Башкы редакциясы. 1990. ISBN 5-89750-028-2. Жалпы көлөмү – 288 бет. 

 Интернеттеги шилтемелер 
 http://bizdin.kg/elib/kitepter/pdf/history_short.pdf 

Категория:Кыргызстан
Категория:Кыргыз тарыхы
Категория:Кыргыз таануу
Категория:Борбордук Азия
Категория:Инсандар
Категория:Эне-Сай Кыргыз каганаты
Категория:IX кылым
Категория:Дипломатия
Категория:Кыргыз элчилери
Категория:Кытай
Категория:Ички Азия
Тамим ибн Бахр Мутавва'и

Тамим ибн Бахр Мутавва'и (Мутавваъи) – орто кылымдардагы арап мусулман саякатчысы жана элчиси. 

 Кыскача таржымакалы 
Тамим ибн Бахр Мутавваъи (Мутавва'и) Багдат халифатынын чек ара аймактарынын биринде туулуп өскөн.

Ал 808-ж. Ортоңку Чыгыштан чыгып, азыркы Кыргызстан аймагы аркылуу өтүп, чыгыштагы Уйгур кагандыгынын ордо шаарына чейин саякаттап барган. Бул кагандык азыркы Монголия аймагында жайгашкан. 

(Башкыр чыгыш таануучусу Ахмед Зеки Велиди Тогандын оюнча, Тамим ибн Бахр 808-жылы эмес, 751-759-жылдардын аралыгында Орхонго барып, уйгур каганы Байан-Чор (Моюн-Чур, 746-759-жж. бийлеген) менен жолуккан. Бирок Тогандын бул жоромолу эч кандай тарыхый фактка негизделген эмес). 

Тамим ибн Бахр тогуз огуздардын каганы өз чебинин төр жагына алтын чатыр тигип алганын да белгилейт (арап географы Ибн ал-Факих бул маалыматты Тамим ибн Бахрга шилтеме кылып жазган). 

9-кылымдын 40-жылдары кыргыз каганы Уйгур каганатына кол салганда да, кыргыздар жиберген ултиматум катта “алтын боз үй” тууралуу сөз болот.

Тамим ибн Бахр Ысык-Көлдөгү Барскан шаарын “Жогорку Барскан” деп белгилеген (анын арапча жазмадагы маалыматындагы “Барсхан” деген жер аталышын айрым мусулман географтары туура эмес жазып, Нушажан деген тарыхта жок топонимди сунушташкан). 

Т. и. Б-нын маалыматына караганда, тогуз огуздардын (бул жерде уйгурлардын) түштүгүндө “түрк өлкөсү” (Ганьчжоудогу шато-түрк элинин өлкөсү болушу мүмкүн) жайгашкан. 

Тамим ибн Бахр түрк калктарында аба ырайын өзгөртө турган “жай таш” болгонун да эскертет. Бул “жай таш” тууралуу уламыш кыргыздын “Манас” дастанында да камтылган. 

Т. и. Б-дын маалыматтары бизге Ибн Хордабех, Кудама, Ибн ал-Факих, Йакут ж. б. авторлордун эмгектери аркылуу гана жеткен.

 Адабият тизмеси 
 Бейше Урстанбеков, Тынчтыкбек Чороев. Кыргыз тарыхы: Кыскача энциклопедиялык сөздүк. Фрунзе, Кыргыз Совет Энциклопедиясынын Башкы редакциясы. 1990. ISBN 5-89750-028-2. Жалпы көлөмү – 288 бет.
 Ибн ал-Факих. Ахбар ал-Булдан (Известия о странах). Ереван. АН АрмССР. 1979
 Сведения Тамима ибн Бахра ( VIII-IX вв.) // Материалы по истории Средней и Центральной Азии X-XIX вв -Ташкент, 1988.

 Интернеттеги шилтемелер 
 http://www.vostlit.info/Texts/rus10/Hamadani4/framepred.htm
 http://www.vostlit.info/Texts/rus10/Hamadani3/primtext.phtml
 http://bizdin.kg/elib/kitepter/pdf/history_short.pdf
 https://archive.is/20121225024722/kronk.narod.ru/library/klashtorny-sg-2010a.htm
 http://www.dissercat.com/content/polovtsy-evraziiskikh-stepei-problemy-etnopoliticheskoi-istorii-vii-pervaya-tret-xii-vv

Категория:Дипломаттар‎
Категория:Орто Азия тарыхы‎
Категория:Эне-Сай Кыргыз каганаты
Категория:IX кылым
Категория:Элчилер
Категория:Кытай
Категория:Уйгур каганаты
Дубанаев Садырбек Мамбеталиевич

170px|thumb|Дубанаев Садырбек
Дубанаев Садырбек Мамбеталиевич (1949-ж. т., Жети-Өгүз району, Жети-Өгүз айылы) — генерал-майор (1994). 
1972-ж. Бишкектеги милициянын орто мектебин, 1979-ж. Карагандыдагы милициянын жогорку мектебин, Академиялык курсун бүткөн. 
1966-жылдан Бишкектеги В. И. Ленин атындагы заводдо слесарь, 1973—76-ж. Каракол шаардык ИИБде эксперт-криминалист, 1976—80, 1981—91-ж. Ысык-Көл облустук, 1980— 81-ж. Ак-Суу райондук ИИБдин начальнигинин орун басары, 1991-жылдан Нарын облустук ИИБдин начальниги. Милициянын отличниги. Кыргыз Республикасынын Гербинин авторунун бири. Кыргыз Республикасынын Жогорку Кеңешинин депутаты (1990—95). Медалдар менен сыйланган. 
 Адабият 
 Нарын облусу: Энциклопедия / Башкы редактору А.Карыпкулов; Ред. Кеңештин төрагасы академик Үсөн Асанов. – Бишкек: Кыргыз Энциклопедиясынын Башкы редакциясы, 1998. – 420 бет, илл. - ISBN 5-89750-100-9.

Категория:Инсандар
Категория:Генералдар
Категория:Мамлекеттик ишмерлер
Дүйшекеева Майрам

Майрам Дүйшекеева thumb|center|200pxЖалпы маалыматТөрөлгөндө берилген аты: Майрам ДүйшекееваТуулган жылы: 23-май 1959-жылТуулган жери: Ат-Башы району, Бирлик айылы, КыргызстанӨлкө: 22px|border|Кыргызстан желегиИшмердүүлүгү: артистНаамдары: 
 
 Кыргыз Республикасынын эмгек сиңирген артисти , Кыргыз Республикасынын эл артисти , "Даңк" медалынын ээси. 
Дүйшекеева Майрам (23. 5. 1959-ж. т., Ат-Башы району, Бирлик айылы) — Кыргыз Республикасынын эмгек сиңирген артисти (1994). "Даңк" медалы (2008) . Кыргыз Республикасынын эл артисти (2019).

1997-ж. Бейшеналиева атындагы искусство институтунун фольклордук факультетин бүткөн. 
1975—82-ж. Нарын музыкалык драма театрында артист, 1982-жылдан Кыргыз мамлекеттик филармониясынын К. Орозов атындагы академиялык эл аспаптар оркестринде ырчы. 
Театрда аткарган ролдору: Катерина (А. Н. Островский, "Добул"), Үкөй (К. Мамбетакунов, "Үкөй"), Сейде (Ч. Айтматов, "Бетме-бет"), Жесир (Анкилов, "Солдаттын жесири") жана башка Дүйшекееванын үнүнүн диапазону кенен; элдик, лирикалык жана классикалык ырларды аткарат. 
Аткарган негизги чыгармалары: Ж. Шералиевдин "Эстечи", "Жаштык көз", А. Керимбаевдин "Ак маралым", К. Тагаевдин "Тууган жерим турпатым", Э. Мааданбековдун "Нарын жаңырыгы", М. Рыскулбековдун "Музыка сыйкыры" жана башка көптөгөн конкурстардын лауреаты. КМШ өлкөлөрүндө, Франция, Түркия, Кытай, Түштүк Корея жана башка өлкөлөрдө гастролдо болгон.

 Адабият 
 Нарын облусу: Энциклопедия / Башкы редактору А.Карыпкулов; Ред. Кеңештин төрагасы академик Үсөн Асанов. – Бишкек: Кыргыз Энциклопедиясынын Башкы редакциясы, 1998. – 420 бет, илл. -ISBN 5-89750-100-9.

 Интернеттеги шилтемелер 
 Бактылуу эне, бактылуу ырчы Майрам Дүйшекеева 
 Майрам – кыргыздын Людмила Зыкинасы
 КРнын эмгек сиңирген артисти Майрам ДҮЙШЕКЕЕВА: "Мен жалгыз эмесмин. Мени колдогон уулум, кыргыз элим бар" 

Категория:Инсандар
Категория:Нарын облусу
Категория:Маданият
Категория:Туулгандар 1958-жылы
Категория:Кыргызстан аялдары
Жаманбаева Тамара

Тамара Жаманбаева thumb|center|200pxЖалпы маалыматТөрөлгөндө берилген аты: Тамара ЖаманбаеваТуулган жылы: 14-май 1943-жылТуулган жери: Нарын шаары, КыргызстанӨлкө: 22px|border|Кыргызстан желегиИшмердүүлүгү: журналист, диктор, алып баруучуНаамдары: 
 
КРнын маданиятына эмгек сиңирген ишмер, КРнын эл артисти 
Жаманбаева Тамара (14.5.1943-ж. т., Нарын ш.) — Кыргыз Республикасынын маданиятына эмгек сиңирген ишмер (1989), Кыргыз Республикасынын эл артисти (2008). 

Кыргыз телекөрсөтүүсүнүн алгачкы, Ошондой эле таланттуу алып баруучуларынын бири. 
1959-ж. Бишкек медицина окуу жайын, 1968-ж. КМУнун журналистика факультетин бүткөн. 
1959-ж. Кыргыз мамлекеттик телерадиокомитетине диктор-стажёр болуп кирип, жогорку категориядагы дикторлукка чейин жеткен, 1974—88-ж. программа боюнча директордун орун басары, Борбордук телевидениеге жана Бүткүл союздук радиого информация даярдоо редакциясынын башкы редактору. 
1988—92-ж. Ош облустук телерадио комитетинде башкы редактор, төрайым, 1992—94-ж. Кыргыз Республикасынын улуттук телерадиокомпаниясында программа боюнча дирекциянын башкы директору,
1994—95-ж. вице-президенти, 1996-жылдан "Замана" чыгармачыл-өндүрүштүк бирикмесинин директору, продюсери. 
Бир катар телефильм, көрсөтүүлөрдүн автору. СССРдин телевидение жана радиосунун отличниги. Медалдар менен сыйланган. 

 Адабият 
 Нарын облусу: Энциклопедия / Башкы редактору А.Карыпкулов; Ред. Кеңештин төрагасы академик Үсөн Асанов. – Бишкек: Кыргыз Энциклопедиясынын Башкы редакциясы, 1998. – 420 бет, илл. - ISBN 5-89750-100-9.
 Интернеттеги шилтемелер 
Тамара Жаманбаева: "Экранга бергенимден бере элегим көп эле…"

Категория:Нарын облусу
Категория:Инсандар
Категория:Маданият
Категория:КТРК
Категория:Кыргызстан
Категория:Журналисттер
Категория:XX кылым
Категория:Кыргыз таануу
Жаманов Сыдыкбек

Жаманов Сыдыкбек Жалпы маалыматТөрөлгөндө берилген аты: Жаманов СыдыкбекТуулган жылы: 1913-жыл Өлгөн жылы: 1993-жылТуулган жери: Беш-Терек айылы, Жумгал району, КыргызстанӨлгөн жери: Бишкек шаары, КыргызстанСөөгү: Ала-Арча көрүстөнүнө коюлган, Бишкек шаары, КыргызстанӨлкө: 22px|border|CCCР желеги СССР→22px|border|Кыргызстан желеги КыргызстанИшмердүүлүгү: театр жана кино артистиНаамдары: 
 
Кыргыз Республикасынын эл артисти, Кыргыз ССРинин эмгек сиңирген артисти, Кыргызстандын Токтогул атындагы мамлекеттик сыйлыгынын лауреаты 
Жаманов Сыдыкбек — театр жана киноартист. 

 Өмүр баяны 
С.Жаманов эмгек жолун 1936-жылы Фрунзеде балдар театрында иштөө менен баштаган. 
1941-жылдан тартып өмүрүн акырына чейин Кыргыз мамлекеттик драма театрында иштеген. 
"Өнөр өргө жетелейт" деген мемуардык китептин жана бир нече пьесанын автору. 
Жаманов атайын билим албаса да ал кыргыздын профессионалдык театр искусствосунун алгачкы баштоочуларынын катарында туруп, өзүнүн табигый таланты жана талыкпаган эмгеги аркылуу кыргыз театрынын тарыхына из калтырган. 
Жаманов кыргыз киноискусствосунун өнүгүүсүнө да салым кошкон.
 Негизги ролдору 
Каныбек, Курманбек (К. Жантөшев, "Каныбек", "Курманбек") 
Түлкү (К. Маликов, А. Куттубаев, "Жаңыл") 
Болот (А. Көбөгөнөв, "Болот менен Тынар") 
Ашырбай (Т. Абдумомунов, "Ашырбай") 
Балбай (А. Токомбаев, "өлбөстүн үрөнү") 
Субанкул (Ч. Айтматов, "Саманчынын жолу") 
Доктор (Назым Хикмет, "Унутулган адам")
Добротин (А. Салынский, "Мария")
Яровой (К. Тренев, "Любовь Яровая") 
Байков (Ж. Садыков, "Жукеев-Пудовкин")
Кочкарев (Н. В. Гоголь, "Үйлөнүү") 
Скалазуб (А. Грибоедов, "Акылдан азап") 
Жолдош (Н. Байтемиров, "Уркуя") 
Кулубай (Ч. Айтматов, "Танабай Бакасов")
Забелин (Н. Погодин, "Кремль куранттары") 
Бакай (Ж. Садыков, "Манастын уулу Семетей") 
Бакай (Ж. Садыков, "Сейтек") жана башка. 
 Тартылган кинофильмдери 
"Илья Муромец"
"Салтанат"
"Менин жаңылыштыгым"
"Алыскы тоолордо" "Токтогул" 
"Эрте жаздагы турналар"
"Он үчүнчү небере" жана башка кинофильмдерге тартылган. 

 Адабият 
 Нарын облусу: Энциклопедия / Башкы редактору А.Карыпкулов; Ред. Кеңештин төрагасы академик Үсөн Асанов. – Бишкек: Кыргыз Энциклопедиясынын Башкы редакциясы, 1998. – 420 бет, илл. - ISBN 5-89750-100-9.

Категория:Маданият
Категория:Инсандар
Категория:Нарын облусу
Категория:Кыргыз театры
Категория:Кыргыз маданияты
Категория:Кыргыз тарыхы
Насырынбек Жаналиев

Жаналиев Насырынбек (1909, Ат-Башы району, Ак-Жар айылы — 1989, ошол эле жер) — Кыргыз Республикасынын маданиятына эмгек сиңирген кызматкер (1974), журналист. 
1924-ж. Бишкек педтехникумун бүтүргөн. 
1929—37-ж. комсомолдун Бишкек шааркомунун 1-катчысы, Өзгөн МТСинин комсомол кызматкери, Өзгөн райкомунун катчысы, комсомолдун Кыргыз обкомунун катчысы, "Ленинчил жаш" гезитинин редактору, 1937—42-ж. Кыргызстан КП БКнын аппаратында, 1945—49-ж. "Советтик Кыргызстан" гезитинде бөлүм башчы, 1949—53-ж. КПСС БКнын алдындагы Жогорку партиялык мектептин угуучусу, 1953—75-ж. "Советтик Кыргызстан" гезитинин редакторунун орун басары, редактору болуп иштеген. 
Улуу Ата Мекендик согушка катышкан. Кыргыз ССР Жогорку Советинин депутаты. "Ардак Белгиси", 2-даражадагы Улуу Ата Мекендик согуш ордендери жана медалдар менен сыйланган. 
 Адабият 
 Нарын облусу: Энциклопедия / Башкы редактору А.Карыпкулов; Ред. Кеңештин төрагасы академик Үсөн Асанов. – Бишкек: Кыргыз Энциклопедиясынын Башкы редакциясы, 1998. – 420 бет, илл. - ISBN 5-89750-100-9.

Категория:Маданият
Категория:Инсандар
Категория:Нарын облусу
Аликбек Жекшенкулов

250px|thumb|Жекшенкулов Аликбек
Жекшенкулов Аликбек (25.5.1957-ж. т., Кочкор району, Чолпон айылы) — Кыргыз Республикасынын Жогорку Кеңешинин депутаты (1992—95), 1-класстагы Атайын жана Толук ыйгарымдуу элчи (1996), “Акыйкат" партиясынын лидери.

1980-ж. Украина айыл чарба академиясын токой чарба инженери адистиги боюнча бүткөн.

1980—82-ж. Аламүдүн районундагы "Ала-Арча" Кыргыз мамлекеттик табигый паркынын участка начальниги, 1982—86-ж. комсомолдун Аламүдүн райкомунун 2-, 1-катчысы, 1986—90-ж. ЛКЖС БКнын катчысы, Кыргызстан ЛКЖСнын Ош обкомунун катчысы, 1990—92-ж. Жаштар иши боюнча мамлекеттик комитеттин төрагасынын 1-орун басары, 1992—94-ж. Президенттин Аппаратында референт, Жогорку Кеңештин эл аралык жана парламенттер аралык байланыштар боюнча туруктуу комиссиясынын төрагасы, 1994—95-ж. Кыргыз Республикасынын Тышкы иштер министринин орун басары, 1995-жылдан 1-орун басары.

 Адабият 
 Нарын облусу: Энциклопедия / Башкы редактору А.Карыпкулов; Ред. Кеңештин төрагасы академик Үсөн Асанов. – Бишкек: Кыргыз Энциклопедиясынын Башкы редакциясы, 1998. – 420 бет, илл. - ISBN 5-89750-100-9.

 Интернеттеги шилтемелер 
Аликбек Жекшенкулов 
Жыйынтык чыкты, бирок талаш узакка созулчудай
А.Жекшенкулов: Элдик курултайды үзгүлтүккө учуратууга жол бербейбиз 

Категория:Инсандар:Кыргызстан
Категория:Мамлекеттик ишмерлер
Категория:Нарын облусу
Жолдошбаев Камчыбек

170px|thumb|Жолдошбаев Камчыбек
Жолдошбаев Камчыбек (6.6.1956-ж. т., Ат-Башы району, Кара-Коюн айылы) — ишкер-бизнесмен, спорт чебери. 
1978-ж. Кыргызстан дене тарбия институтун бүткөн. 
1979— 91-ж. Кыргызстан айыл чарба институтунда улук окутуучу, спорт клубунун төрагасы. 
1992-ж. "Беш-Сары" фирмасын түзгөн жана ошондон бери анын генералдык директору. Чакан базар, автомобиль коюучу жайларды ачып иштеткен. 
1994-ж. Ак-Талаа районундагы дениз деңгээлинен 3500 л бийиктикте жайгашкан Турук көмүр кенине чейинки 35 км жолду салдырып, көмүр казып ала баштаган. 1996-жылдан Кара-Кече көмүр кенинен көмүр каздырып, Нарын, Ысык-Көл жана Чүй облустарынын калкын көмүр менен камсыз кылууда. 
1996—97-ж. кары-картан жана турмушу начар үй-бүлөлөргө кайрымдуулук ирээтинде 3000 m көмүр жардам берген. 
1975—80-ж. волейбол боюнча Кыргызстандын курама командасында ойногон. Волейбол боюнча Кыргыз федерациясынын президенти. Медалдар менен сыйланган. 
 Адабият 
 Нарын облусу: Энциклопедия / Башкы редактору А.Карыпкулов; Ред. Кеңештин төрагасы академик Үсөн Асанов. – Бишкек: Кыргыз Энциклопедиясынын Башкы редакциясы, 1998. – 420 бет, илл. - ISBN 5-89750-100-9.
 Интернеттеги шилтемелер 
Камчыбек Жолдошбаев: "Салымбековго бизнес жасаганды мен үйрөткөм" 
Камчыбек Жолдошбаевге кылмыш иши козголду

Категория:Ишкерлер
Категория:Спорт
Категория:Инсандар
Категория:Нарын облусу
Жумабаев Асек

170px|thumb|Жумабаев Асек
Жумабаев Асек (9-май 1924 ж., Нарын району, Байказак айылы- 27-август 2005 жhttps://www.azattyk.org/a/1242634.html.) — советтик жана кыргыз ырчы, Кыргыз Республикасынын эл артисти (1964). 
1949-жылдан Ленин ордендүү А. Малдыбаев атындагы Кыргыз мамлекеттик академиялык опера жана балет театрынын солисти. 
Негизги ролдору: Күлчоро (Малдыбаев, Власов, Фере «Айчүрөк»), Шеге (Брусиловский, "Кыз жибек"), Калыбек (Власов, Фере, «Алтын кыз»), У-Чей-фу (Власов, Малдыбаев, Фере, "Ажал ордуна"), Тойтук (Аманбаев, "Бойдоктор"), Арзымат (Власов, Малдыбаев, Фере, "Токтогул"), Маркабай (Давлесов, "Аста-секин колукту") жана башка. 
Элдик ырларды чебер аткарат. Калмурат, Сартбай, Атай, Муса сыяктуу обончулардын өнөрүн улантуучу. Ал кыргыз эл ырларын көптөгөн чет өлкөлөрдө ырдаган. Бүткүл дүйнөлүк студенттер менен жаштардын Варшавада өткөн 5-фестивалынын лауреаты (1955). Эмгек Кызыл Туу ордени жана медалдар менен сыйланган. 
 Адабият 
 Нарын облусу: Энциклопедия / Башкы редактору А.Карыпкулов; Ред. Кеңештин төрагасы академик Үсөн Асанов. – Бишкек: Кыргыз Энциклопедиясынын Башкы редакциясы, 1998. – 420 бет, илл. - ISBN 5-89750-100-9.
 Интернеттеги шилтемелер 
Талант тагдыры: Арген үндүү Асек
Кыргыз эл артисти Асек ЖУМАБАЕВ:"КАРАМОЛДО: Асек, сен чоң артис болосуң, аракты кыскарт, бозого өт деди" 
Асек Жумабаев унутулдубу? 

Категория:Маданият
Категория:Инсандар
Категория:Нарын облусу
Мырза уулу Иманкул

170px|thumb|Мырза уулу Иманкул
Мырза уулу Иманкул (1888, Кочкор району, Эпкин айылы — 1972, ошол эле жер) — Нарын өрөөнүнен чыккан алгачкы кыл кыякчы. 
Үркүнге атышкан, Чолпондо дыйкан, Кызартта жолчу болуп иштеген. Атасы, чоң атасы Какыбай кыл кыякчы болушкан. Он төрт жашында сурнайчы Тураптын "Керзен", атасынын "Сейилмен" деген күүлөрүн үйрөнгөн. М. Күрөңкеевдин сынынан өтүл, таалим алган. 
Кыргыз радиосунун музыкалык редакциясынын алтын фондусуна өзүнүн, атасынын 20дай күүлөрүн жаздырган. Алардын ичинде элдик "Бекташ”, “Тору-Кашка ат", "Коңур ала", "Тору айгыр", "Ак-Куунун учушу", "Бактылуу жаштар", "Улуу күн" жана башка күүлөрү бар. 
 Адабият 
 Нарын облусу: Энциклопедия / Башкы редактору А.Карыпкулов; Ред. Кеңештин төрагасы академик Үсөн Асанов. – Бишкек: Кыргыз Энциклопедиясынын Башкы редакциясы, 1998. – 420 бет, илл. - ISBN 5-89750-100-9.
 Интернеттеги шилтемелер 
Кыякчы ИМАНКУЛ

Категория:Маданият
Категория:Инсандар
Категория:Нарын облусу